recursal/SuperWikiNEXT-32B huggingface dataset:
Ο **Στράτος Ατταλίδης** (Νέα Ιωνία Αττικής, 10 Αυγούστου 1928 - 26 Μαρτίου 1998) ήταν Έλληνας, αρχικά λαϊκός τραγουδιστής και οργανοπαίκτης κρουστών που αναδείχθηκε κυρίως ως μουσικοσυνθέτης εξαιρετικών λαϊκών τραγουδιών της δεκαετίας του 1960, πολλά από τα οποία έγιναν μεγάλες επιτυχίες παραμένοντας μέχρι σήμερα κλασικά στο είδος τους.

Γενικά
------

Ο Στράτος Ατταλίδης μικρασιατικής καταγωγής ήταν γιος εργοστασιάρχη υφαντουργίας, στη Νέα Ιωνία Αττικής ενώ παράλληλα διατηρούσε και δική του επιχείρηση πρατηρίου υφασμάτων. Ασχολήθηκε με το λαϊκό τραγούδι από πολύ νωρίς, περισσότερο από αγάπη έχοντας κάποια καλλιτεχνική κλίση και όχι ασφαλώς για λόγους βιοπορισμού. Το έργο του περιλαμβάνει περισσότερα από τριακόσια λαϊκά τραγούδια, που ανάγονται από τα μέσα περίπου της δεκαετίας του 1950 μέχρι τις αρχές της δεκαετίας του 1970. Βασική ερμηνεύτρια των τραγουδιών του ήταν η κατά επτά χρόνια νεότερη, σύζυγός του Γιώτα Λύδια, (της οποίας το πραγματικό όνομα ήταν Παναγιώτα Μανταράκη), με την οποία απέκτησε, ένα χρόνο μετά τον γάμο τους, ένα γιο, τον Σταύρο Ατταλίδη.

Καλλιτεχνική σταδιοδρομία
-------------------------

Συνεργάσθηκε με τον στιχουργό Κώστα Βίρβο, τον Θόδωρο Δερβενιώτη, τον Βασίλη Τσιτσάνη, τον Άκη Πάνου κ.α. Μερικές από τις πιο γνωστές επιτυχίες του είναι «Γιατί θες να φύγεις», «Πες μου γιατί», «Αχ ας μπορούσα», «Δεν θέλω την συμπόνια κανενός», «Έλα γύφτο μ’ έλα», «Γύρνα πάλι γύρνα», «Εμένα να μη με κλαις», «Ο ταυρομάχος», «Η Τσιγγάνα η Μαρίτσα», «Φύγε - φύγε», «Τρεις αγάπες» κ.α.
Τραγούδια του ερμήνευσαν εκτός από τη Γιώτα Λύδια και ο Στράτος Διονυσίου, ο Στέλιος Καζαντζίδης, ο Γιώργος Χατζηαντωνίου κ.α.
Ο **Κανφραντσέσκο ντελα Σκάλα**, ιταλ.: *Canfrancesco della Scala* ήταν γιος τού Aντόνιο Α΄ ντελα Σκάλα.

Βιογραφία
---------

Το 1387, όταν ο πατέρας του ηττήθηκε από τους Βισκόντι του Μιλάνου και κατέφυγε στη Ραβέννα, ο Κανφραντσέσκο έμεινε πίσω, και προετοιμάστηκε να αντισταθεί. Ωστόσο οι προσπάθειές του απέτυχαν, και σύντομα ακολούθησε τον πατέρα του στην εξορία στη Ραβέννα. Προσπάθησε να ανακαταλάβει τη Βερόνα το 1390.  Πιστεύεται ότι απεβίωσε το 1392,  πιθανώς λόγω δηλητηρίου.

Βιβλιογραφικές αναφορές
-----------------------

1. 1 2  *Oberbayerisches Archiv für vaterländische Geschichte* (στα Γερμανικά). Verlag d. Histor. Vereins. 1871. σελ. 90.
2. 1 2  *Nuova enciclopedia italiana* (στα Ιταλικά). Unione tipografico-editrice torinese. 1886. σελ. 136.
Η **Μπάρμπαρα Τζιν Πλανκ** (*Barbara Jean Blank*, 15 Ιανουαρίου 1987) είναι Αμερικανίδα που εργάζεται ως μοντέλο και παλαιότερα ως επαγγελματίας παλαιστής. Έγινε γνωστή με το ψευδώνυμο "Κέλι Κέλι" όταν βρισκόταν στην εταιρεία πάλης.

Πρώτα χρόνια
------------

Η Πλανκ άρχισε από μικρή ηλικία, να ασχολείται με τη γυμναστική και αργότερα έγινε μαζορέτα. Έπειτα προσπάθησε να γίνει δημοσιογράφος της τηλεόρασης, όμως δεν τα κατάφερε. Πριν γίνει παλαιστής, δούλεψε και ως μοντέλο.

Καριέρα στην πάλη
-----------------

### Πρώτα Χρόνια

Παρόλο που δεν είχε σχέση με το άθλημα, οι υπεύθυνοι του WWE, την κάλεσαν για να δοκιμαστεί στη πάλη. Τον Μάιο του 2006, η Πλανκ υπέγραψε συμβόλαιο με την εταιρεία πάλης, σε ηλικία δεκαεννιά ετών. Σύντομα, στάλθηκε στη τότε θυγατρική εταιρεία του WWE, το Ohio Valley Wrestling, για να εκπαιδευτεί.

Στις 13 Ιουνίου εμφανίστηκε στο ECW, με το ψευδώνυμο "Κέλι Κέλι". Είχε το ρόλο της χορεύτριας, μέχρι που έδωσε τον πρώτο της αγώνα τον Αύγουστο. Μαζί με τις Λέιλα και Μπρουκ, σχημάτισαν την ομάδα *Extreme Exposé* και άρχισε να συμμετέχει σε σενάρια της εταιρείας, αρχίζοντας με ένα φλερτ με τον Σι Εμ Πανκ.

### Αναγνώριση & Επιτυχίες

Τον Ιούλιο του 2008, η Κέλι Κέλι μεταγράφηκε στη κορυφαία εκπομπή του WWE, το WWE Raw. Σύντομα εμφανίστηκε στα πρώτα της σόου Πληρωμής ανά προβολή και τον Μάιο του 2009 διεκδίκησε το Γυναικείο Πρωτάθλημα WWE, χωρίς επιτυχία. Την επόμενη χρονιά, μεταφέρθηκε στο WWE SmackDown και σύντομα άρχισε κόντρα με τις Λέιλα & Μισέλ ΜακΚουλ, γνωστές με το όνομα "Λέι-Κουλ". Αργότερα, η Κέλι ήταν δασκάλα στη τρίτη σεζόν του NXT. 

Τον Ιούνιο του 2011, για πρώτη φορά έγινε Πρωταθλήτρια Γυναικών, κρατώντας το τίτλο για τέσσερις μήνες. Το 2012, άρχισε κόντρα με τις Μπεθ Φίνιξ και Ιβ Τόρες, νικώντας την ομάδα τους στην WrestleMania 28, με σύμμαχο την Ελληνο-Αμερικανίδα Μαρία Μενούνος. Τον Ιούνιο της δόθηκε η ευκαιρία να μείνει εκτός ρινγκ για ένα διάστημα, ώστε να ξεκουραστεί. Αφού έδωσε έναν αγώνα τον Αύγουστο, αποδεσμεύτηκε από το WWE στις 29 Σεπτεμβρίου 2012.

### Τελειωτικές Κινήσεις

* K2 (Leg drop bulldog)
* Roll-up

### Χαρακτηριστικές Κινήσεις

* Diving crossbody
* Kelly Killer (Handspring back elbow smash)
* Hanging figure four necklock
* Hurricanrana
* One-handed bulldog
* Sitout facebuster
* Stink face
* Corner foot choke
* Tilt-a-whirl headscissors takedown
* Thesz press που ακολουθείται απο μπουνιές
* Boston Crab

Τίτλοι & Κατορθώματα
--------------------

* Γυναικείο Πρωτάθλημα WWE (1 φορά)
* Βραβείο Σλάμι (2011)

Πηγές
-----

* Προσωπική ιστοσελίδα
* Προφίλ στο Slam.Canoe Αρχειοθετήθηκε 2012-04-15 at WebCite

1. ↑  Ανακτήθηκε στις 4  Μαρτίου 2021.
Ο Κωνσταντίνος Καλαμπόκας το 1997
Ο **Κωνσταντίνος Καλαμπόκας** ήταν Έλληνας ιεροψάλτης.

Γεννήθηκε στη Χίο το 1924. Με τη Βυζαντινή μουσική άρχισε να ασχολείται από τα παιδικά του χρόνια. Σε ηλικία 12 χρόνων άρχισε να μαθαίνει την «Ψαλτική Τέχνη» κοντά στον διακεκριμένο μουσικοδιδάσκαλο Αντώνιο Μανάρα, Λαμπαδάριο (αριστερό ιεροψάλτη) του Γεωργίου Βινάκη στον Μητροπολιτικό Ναό Χίου.

Μετά τη Γερμανική Κατοχή και το θάνατο του Αντωνίου Μανάρα ο Κωνσταντίνος Καλαμπόκας συνέχισε με ζήλο τη Βυζαντινή Μουσική για δύο περίπου χρόνια κοντά στον Παντελή Μελαχροινούδη, ο οποίος διέβλεψε τα φωνητικά προσόντα του μαθητή του, ενώ παράλληλα και σε ηλικία 16 ετών ανέλαβε καθήκοντα Πρωτοψάλτη, για τρία περίπου χρόνια (1940-1943), στον Ιερό Ναό των Αγίων Τεσσαράκοντα Μαρτύρων Χίου. Στη συνέχεια από το 1943 ανέλαβε Λαμπαδάριος στον Ιερό Ναό της Αγίας Μαρίνας Καλοπλύτη της πόλεως Χίου, μέχρι το 1951, με Πρωτοψάλτη τον Μόδεστο Κορδή. Από το 1952 μέχρι το 1960 υπηρέτησε ως Πρωτοψάλτης στον Ιερό Ναό Παναγίας Λατομιτίσσης Χίου, όπου και καθιερώθηκε μεταξύ των πρώτων ιεροψαλτών του νησιού. Το 1961, ύστερα από δοκιμασία, ανέλαβε Λαμπαδάριος στον Ιερό Μητροπολιτικό Ναό Χίου με Πρωτοψάλτη τον Νικόλαο Χατζησταμάτη, μέχρι το 1981, τον οποίο διαδέχθηκε ύστερα από την αποχώρησή του, στη θέση του Πρωτοψάλτη.

Αποφοίτησε από την Ε' τάξη του Εθνικού Ωδείου Αθηνών με το βαθμό «Άριστα». Από το 1979 που ιδρύθηκε ο Σύλλογος Ιεροψαλτών Xίου, εκλεγόταν Πρόεδρος ανελλιπώς μέχρι το θάνατό του (2006) και παράλληλα ήταν Διδάσκαλος και Χοράρχης της 30μελούς Βυζαντινής Χορωδίας του Συλλόγου Ιεροψαλτών Χίου «Ρωμανός ο Μελωδός». Από το 1984 δίδαξε τη Βυζαντινή Μουσική στη Σχολή Βυζαντινής Εκκλησιαστικής Μουσικής της Ιεράς Μητροπόλεως Xίου, Ψαρών και Οινουσσών. Εξελέγη μέλος του Δ.Σ. της Ομοσπονδίας Συλλόγων Ιεροψαλτών Ελλάδος (ΟΜ.Σ.Ι.Ε.). Έχει διδάξει την ψαλτική τέχνη σε πλήθος μαθητών.

Γνώστης της ελληνορθόδοξης ιεράς μουσικής παράδοσης, ο Κωνσταντίνος Καλαμπόκας είχε τιμηθεί με διάφορες διακρίσεις, όπως του «Αναγνώστου του Οφφικίου του Άρχοντα Πρωτοψάλτου» της Ιεράς Μητροπόλεως Χίου και του «Ανώτατου Οφφικίου του Άρχοντα Μουσικοδιδασκάλου του Οικουμενικού Θρόνου» (17 Αυούστου 1997, κατά την επίσκεψή στη Χίο του Οικουμενικού Πατριάρχη κ. Βαρθολομαίου). Στις 2 Ιουλίου 1999 ο Μητροπολίτης Χίου Διονύσιος του απένειμε το χρυσό μετάλλιο του Αγίου Ενδόξου Μεγαλομάρτυρος Ισιδώρου και Πρωτομάρτυρος της Χίου, όπως και έπαινο της τοπικής Εκκλησίας.

Ο Κωνσταντίνος Καλαμπόκας αποχώρησε από την ενεργό δράση τον Ιούνιο του 1999 σε ηλικία 75 ετών και έφυγε από τη ζωή το 2006.

Παραπομπές
----------

1. ↑   *Νέος Ιεροψαλτικός Κόσμος*. Ιανουάριος Μάρτιος 2000.
2. ↑   *Εφημερίδα "Πολίτης" Χίου*. 28/08/2006.

Πηγές
-----

* «Η βράβευση των Ιεροψαλτών από το Σύλλογο Αγιοπαρασκευουσίων». Chios News. 31 Ιουλίου 2005. Ανακτήθηκε στις 1 Μαρτίου 2024.
Το **Κίνημα Βουλγαρία για τους Πολίτες** (βουλγαρικά: Движение „България на гражданите", Ντβιζένιε „Μπουλγκάρια να γκραζντάνιτε", απόδοση: Κίνημα 'Βουλγαρία των Πολιτών'‎‎) είναι πολιτικό κόμμα στη Βουλγαρία. Το κόμμα ιδρύθηκε από τον πρώην ευρωπαίο Επίτροπο και μέλος του Εθνικού Κινήματος για τη Σταθερότητα και τη Πρόοδο Μεγκλένα Κούνεβα στις 1 Ιουλίου 2012. Η Κούνεβα υπηρέτησε ως η επικεφαλής του κόμματος μέχρι το 2017. 

Σημερινός επικεφαλής είναι ο Ντιμιτάρ Ντέλτσεφ. Δεν εκπροσωπείται από κάποιον βουλευτή στο Βουλγαρικό Κοινοβούλιο, αλλά ούτε και στην Ευρωβουλή. Στις εκλογές του 2013 τερμάτισε έκτο, λαμβάνοντας 115.190 ψήφους (το 3.25% των ψήφων), αλλά απέτυχε να μπει στο κοινοβούλιο.

Κομματική πλατφόρμα
-------------------

Το κόμμα έχει ορίσει τρεις βασικούς άξονες στην υποψηφιότητα του για τις εκλογές του 2013.

Ο πρώτος άξονας, με τίτλο "Ο Πολίτης", έχει ως στόχο να αυξήσει τους μηχανισμούς ελέγχου της εξουσίας, να άρει τα εμπόδια της διεξαγωγής δημοψηφίσματος σε τοπικό επίπεδο και να θέσει τα βήματα προς την κατεύθυνση της υιοθέτησης ενός νέου συντάγματος.

Ο δεύτερος άξονας, με τίτλο "Η Οικονομία", περιγράφει την αφοσίωση του κόμματος προς την ανάπτυξη και τη σταθερότητα της οικονομίας. Το κόμμα επίσης προετοιμάζεται για να φέρει "πραγματικές" μεταρρυθμίσεις στην υγειονομική περίθαλψη, την εκπαίδευση και τις συντάξεις ηλικιωμένων. Το κόμμα επιθυμεί να επιστρέψει την οικονομία στα επίπεδα προ του 2009 και να καθοδηγήσει κατάλληλα την οικονομία ώστε να πιάσει ρυθμό ανάπτυξης πάνω από τον μέσο όρο της ΕΕ.

Ο τίτλος, με τίτλο "Η Βουλγαρία του Μέλλοντος", στοχεύει σε ριζική μεταρρύθμιση του δικαστικού συστήματος. Καλεί για την άμεση εκλογή των δικαστών που στελεχώνουν το Ανώτατο Δικαστήριο, καθώς και την αφαίρεση της ποινικής δίωξης από την δικαιοσύνη.

Κατάλογος προέδρων
------------------

* Μεγκλένα Κούνεβα (2012-2017)
* Ντίμιταρ Ντέλτσεφ (2017-Σήμερα)

Σημαντικά μέλη
--------------

* Πλάμεν Κονσταντίνοφ
* Νάυντεν Ζελενογκόρσκι

Παραπομπές
----------

1. 1 2  «BBC News - Bulgaria election fails to end political stalemate». bbc.co.uk.. Ανακτήθηκε στις 2014-03-24.
2. ↑  «ПОЛИТИКИ И ПРИОРИТЕТИ». *ПОЛИТИКИ И ПРИОРИТЕТИ*. Движение „България на гражданите". Αρχειοθετήθηκε από το πρωτότυπο στις 23 Απριλίου 2016. Ανακτήθηκε στις 28 Μαρτίου 2013.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2014-10-14 στο Wayback Machine.
**Ροπή αδράνειας επιφάνειας** ονομάζεται το όριο της ροπής αδράνειας ενός λεπτόφυλλου σώματος που το πάχος του τείνει στο μηδέν και έχει ομοιόμορφη μάζα.

Ροπή αδράνειας μιας στοιχειώδους επιφάνειας ως προς ένα άξονα που περιέχεται στο επίπεδο της ονομάζεται το γινόμενο του εμβαδού της επί το τετράγωνο της απόστασης της από τον άξονα. Το άθροισμα των στοιχειωδών ροπών αδράνειας όλων των στοιχειωδών επιφανειών που αποτελούν μια επιφάνεια ισούται με τη **ροπή αδράνειας ή δευτεροβάθμια ροπή** της επιφάνειας προς τον άξονα. Η ροπή αδράνειας ως προς ένα άξονα **x** συμβολίζεται με **Ixx** ή απλούστερα **Ix**. Οι μονάδες μέτρησης είναι μονάδες μήκους στην τέταρτη δύναμη.

{\displaystyle I\_{x}=\int \_{A}y^{2}\,\mathrm {d} A}
**ή**
{\displaystyle I\_{x}=\iint \_{A}y^{2}\,\mathrm {d} x\mathrm {d} y}
{\displaystyle \mathrm {d} A:} Η στοιχειώδης επιφάνεια.
{\displaystyle x:} Ο άξονας ως προς τον οποίο υπολογίζεται η ροπή αδράνειας.
{\displaystyle y:} Η απόσταση της στοιχειώδους επιφάνειας από τον άξονα x.

Θεώρημα παράλληλων αξόνων (Θεώρημα Steiner)
-------------------------------------------

Αν **x'** είναι ένας άξονας που περνάει από το κέντρο βάρους της επιφάνειάς και **x** ένας άξονας παράλληλος με αυτόν η σχέση που συνδέει τις ροπές αδράνειας ως προς τους άξονες είναι:

{\displaystyle I\_{x}=I\_{x'}+Ad\_{y}^{2}}
Όπου:

{\displaystyle A:} Το εμβαδόν της επιφάνειας.
{\displaystyle d\_{y}:} Η κάθετη απόσταση μεταξύ των αξόνων **x** και **x'**.
Το θεώρημα Steiner δεν ισχύει μεταξύ τυχαίων παράλληλων αξόνων. Θα πρέπει ο ένας άξονας να είναι κεντροβαρικός.

Παράδειγμα
----------

Στο σχήμα εικονίζεται ορθογώνιο με πλάτος **b** και ύψος **h**. Το σύστημα αξόνων έχει ως αρχή το κέντρο βάρους και άξονες παράλληλους με τις πλευρές του ορθογωνίου. Οι ροπές αδράνειας της επιφάνειας προς τον άξονα **x** και **y** συμβολίζονται με **Ix** και **Iy** αντίστοιχα.

{\displaystyle I\_{x}=\int \_{A}y^{2}\,\mathrm {d} A=\int \_{-b/2}^{b/2}\int \_{-h/2}^{h/2}y^{2}\,\mathrm {d} y\,\mathrm {d} x=\int \_{-b/2}^{b/2}{\frac {1}{3}}{\frac {h^{3}}{4}}\,\mathrm {d} x={\frac {bh^{3}}{12}}}
{\displaystyle I\_{y}=\int \_{A}x^{2}\,\mathrm {d} A=\int \_{-b/2}^{b/2}\int \_{-h/2}^{h/2}x^{2}\,\mathrm {d} y\,\mathrm {d} x=\int \_{-b/2}^{b/2}hx^{2}\,\mathrm {d} x={\frac {hb^{3}}{12}}}

Πηγές
-----

* Παναγιώτης Α. Βουθούνης Τεχνική μηχανική αντοχή των υλικών, Αθήνα, 1993
* Γ.Ι. Τσαμασφύρος Μηχανική παραμορφώσιμων σωμάτων Τόμος Ι και ΙΙ, 1990 Εκδόσεις Συμμετρία
Το **Synnefo** είναι ένα λογισμικό ανοικτού κώδικα για την δημιουργία υπηρεσιών cloud γραμμένο σε Python και παρέχει **Compute**, **Network**, **Image**, **Volume** και **Storage** υπηρεσίες, παρόμοιες με αυτές που προσφέρονται από το AWS. Το Synnefo χρησιμοποιεί πολλαπλές Google Ganeti συστάδες (αγγλ: clusters), για τη διαχείριση των εικονικών μηχανών σε χαμηλό επίπεδο και το Αρχιπέλαγος για τη παροχή ενιαίου αποθηκευτικού χώρου. Για να ενισχύσει τη συμβατότητα με τρίτες υπηρεσίες, το Synnefo παρέχει στους χρήστες του την OpenStack API.

Το Synnefo έχει αναπτυχθεί από το ΕΔΕΤ (Εθνικό Δίκτυο Έρευνας και Τεχνολογίας) και χρησιμοποιείται σε δύο από τις δημόσιες υπηρεσίες cloud τις οποίες αυτό παρέχει**·** τον ~okeanos, η οποία απευθύνεται προς την ελληνική ακαδημαϊκή κοινότητα, και τον ~okeanos global, η οποία είναι προσβάσιμη σε όλα τα μέλη του Ευρωπαϊκού ακαδημαϊκού δικτύου GÉANT.

Αναφορές
--------

1. ↑  «Release 1.1.0». 10 Δεκέμβριος 2016. Ανακτήθηκε στις 15 Μάρτιος 2018.
2. ↑   Synnefo about page
EAPN-Greece.jpg
Το *Ελληνικό Δίκτυο για την Καταπολέμηση της Φτώχειας* αποτελεί έναν ανεξάρτητο φορέα, με μέλη 34 κοινωνικές οργανώσεις που παρέχουν υποστήριξη σε κοινωνικά αποκλεισμένες ομάδες. Είναι ιδρυτικό μέλος του *Ευρωπαϊκού Δικτύου για την Καταπολέμηση της Φτώχειας (European Anti-Poverty Network, EAPN**)* το 1995 αναδεικνύοντας τη συνεργασία και την προσήλωσή του στην προαγωγή της κοινωνικής δικαιοσύνης σε ευρωπαϊκό επίπεδο.

Στόχοι δικτύου
--------------

* Εξάλειψη της φτώχειας και των κοινωνικών ανισοτήτων.
* Ενίσχυση της φωνής και αύξηση της συμμετοχής στη λήψη αποφάσεων των ανθρώπων που βιώνουν φτώχεια.

Πρωτοβουλίες και προγράμματα
----------------------------

Το Δίκτυο αναπτύσσει προγράμματα και πρωτοβουλίες που στοχεύουν στην άμβλυνση των κοινωνικών προβλημάτων, ενθαρρύνοντας τη συνεργασία με άλλους οργανισμούς και αρχές, και κυρίως με τους ίδιους τους ανθρώπους που βιώνουν φτώχεια.

Το Ελληνικό Δίκτυο για την Καταπολέμηση της Φτώχειας συντάσσει κάθε χρόνο την Έκθεση για τη Φτώχεια στην Ελλάδα καθώς και άλλα κείμενα πάντα με τη συμμετοχή των ίδιων των ανθρώπων που βιώνουν φτώχεια. Κάθε χρόνο οργανώνει εκδήλωση με αφορμή τη Διεθνή Ημέρα για την Εξάλειψη της Φτώχειας (17 Οκτωβρίου) και ημερίδες γύρω από την αποτύπωση των φαινομένων που το απασχολούν.

Το Ελληνικό Δίκτυο για την Καταπολέμηση της Φτώχειας διατηρεί τράπεζα άρθρων, μελετών και ερευνών σχετικά με το ζήτημα της φτώχειας στις διάφορες πτυχές του και του κοινωνικού αποκλεισμού, που ανανεώνει σε τακτική βάση.

Εξωτερικοί σύνδεσμοι
--------------------

* Επίσημη ιστοσελίδα.

Παραπομπές
----------

1. ↑  «Ευρωπαϊκό Δίκτυο για την Καταπολέμηση της Φτώχειας».
2. ↑  «Ελληνικό Δίκτυο Για Την Καταπολέμηση Της Φτώχειας». *συνΑθηνά*. Ανακτήθηκε στις 26 Ιανουαρίου 2024.
3. ↑  «Χαρτογραφική απεικόνιση της φτώχειας στο Δήμο Αθηναίων».
4. ↑  «Bampoula, A. (2023). Mainstream media representations of people experiencing poverty and/or social exclusion in Greece in 2022».
Ο **Καζιμίρ Γουλιέλμος**, (γερμανικά: Casimir Wilhelm) (23 Μαρτίου 1690 - 9 Οκτωβρίου 1726) από τον Οίκο της Έσσης-Ντάρμστατ ήταν πρίγκιπας της Έσσης-Ντάρμστατ.

Βιογραφία
---------

Γεννήθηκε στο Βέφερλινγκεν και ήταν ο τέταρτος γιος του Φρειδερίκου Β΄, λαντγράβου της Έσσης-Χόμπουργκ και της Λουίζας-Ελισάβετ των Κέττλερ, κόρης του Ιακώβου δούκα της Κουρλάνδης και της Σεμιγαλλίας. Ο δεύτερος και ο τρίτος αδελφός του απεβίωσαν νέοι σε μάχες.

Εκπαιδεύτηκε με τον νεότερο, ετεροθαλή αδελφό του Γεώργιο Λουδοβίκο. Ο πατέρας του και οι αδελφοί του ήταν κυνηγοί και όταν επισκέφτηκε τον εξάδελφό του Φρειδερίκο Γουλιέλμο, δούκα του Μεκλεμβούργου-Σβερίν, ξύπνησε και σε αυτόν το πάθος για θηράματα.

Ακολούθησε στρατιωτική σταδιοδρομία και πολέμησε το 1708 με ένα σύνταγμα του Μεκλεμβούργου υπό τον Ευγένιο της Σαβοΐας. Το 1715 εισήλθε στον στρατό του Καρόλου ΙΒ΄ Βίττελσμπαχ της Σουηδίας. Πιάστηκε αιχμάλωτος στο Βίσμαρ και αποσύρθηκε από το στρατό.

Το 1718 οι πρίγκιπες της Έσσης-Χόμπουργκ διαίρεσαν μερικές ιδιοκτησίες και τράβηξαν κλήρο: ο Καζιμίρ Γουλιέλμος έλαβε την ενορία του Χέτενσλεμπεν. Κατείχε επίσης μια αρχοντική οικία έναντι του παλατιού του Χόμπουργκ (σημερινή "Οικία Σίνκλερ"). Απεβίωσε στο Χέτενσλεμπεν το 1726 σε ηλικία 36 ετών. Είναι διάσημος για το *Κυνηγετικό Ημερολόγιό* του, όπου περιγράφει το πάθος του για κυνήγι και ιππασία.

Οικογένεια
----------

Νυμφεύτηκε το 1722 τη Χριστίνα-Καρλόττα, κόρη του Γουλιέλμου-Μαυρίκιου κόμη του Ζολμς-Μπράουνφελς και είχε τέκνα:

* Φρειδερίκος Δ΄ 1724-1751, λαντγράβος της Έσσης-Χόμπουργκ
* Ευγένιος 1725, απεβίωσε νήπιο.
* Ουλρίκα-Σοφία 1726-1792.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p10931.htm#i109301. Ανακτήθηκε στις 9  Οκτωβρίου 2017.
2. ↑  p10931.htm#i109301. Ανακτήθηκε στις 7  Αυγούστου 2020.
3. ↑  E. G. Steinmetz: *Aus dem Jagdtagebuch des Landgrafen Kasimir Wilhelm von Homburg*, in: *Mitteilungen des Vereins für Geschichte und Landeskunde zu Bad Homburg vor der Höhe*, 1936

Πηγές
-----

* Wilhelm Hammann: Das Leben des Landgrafen Kasimir Wilhelm von Hessen-Homburg 1690 bis 1726, in: Jahresbericht des Grossherzoglichen Ludwig-Georgs-Gymnasiums, 1907
* Philipp Dieffenbach: Geschichte von Hessen mit besonderer Berücksichtigung des Grohßerzogthums, p. 232
* Jürgen Rainer Wolf: Landgraf Kasimir Wilhelm von Hessen-Homburg und seine vergessene Hofhaltung im Herzogtum Magdeburg, in: Aus dem Stadtarchiv. Vorträge zur Bad Hombuger Geschichte 1995/1996, Bad Homburg vor der Höhe, 1997, p. 7–27

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 309604620
* GND: 1052840728

 |

 |
Ο **Θεσσαλονίκης Ανδρέας** ήταν Επίσκοπος Θεσσαλονίκης κατά τον ύστερο 5ο αιώνα μ.Χ. συγκεκριμένα από το έτος 481 μέχρι το έτος 494. Είναι ο μοναδικός μέχρι σήμερα Επίσκοπος ή Μητροπολίτης Θεσσαλονίκης με αυτό το ιερατικό όνομα (Ανδρέας).

Οι πληροφορίες που σώζονται σχετικώς με τη ζωή και την ποιμαντορία του είναι ελάχιστες. Το μοναδικό γνωστό στοιχείο είναι ότι ανέπτυξε φρόνημα φιλικό προς την αίρεση του Αρειανισμού: Εξαιτίας αυτών των φρονημάτων, ο Πάπας Ρώμης Γελάσιος Α΄, που διετέλεσε Πάπας από το 492 έως το 496, έστειλε επιστολή προς τους επισκόπους της Ανατολής, με την οποία τους προέτρεπε να μη δέχονται τον Ανδρέα στη Θεία Κοινωνία.

Παραπομπές
----------

1. ↑  Migne, J.-P.: *Patrologia Latina*, τόμ. 59, σελ. 57

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 559
Ο **Σριντάρ Τσιλάλ** (γεννήθηκε το 1938) κατέχει το παγκόσμιο ρεκόρ για τα μεγαλύτερα νύχια σε ένα μόνο χέρι, με συνολικό μήκος 909.6 εκατοστών. Το μακρύτερο νύχι του Τσιλάλ μετρήθηκε ως 197.8 εκατοστά. Σταμάτησε να κόβει τα νύχια του το 1952.

Αν και είναι περήφανος για το μήκος των νυχιών του, ο Τσιλάλ έχει αντιμετωπίσει αυξανόμενες δυσκολίες λόγω του βάρους τους, συμπεριλαμβανομένης της παραμόρφωσης των δακτύλων του και την απώλεια της λειτουργίας στο αριστερό του χέρι. Η νευρική βλάβη που προκλήθηκε από το τεράστιο βάρος των νυχιών έχει προκαλέσει κώφωση στο αριστερό αυτί του Τσιλάλ.

Ο Τσιλάλ επιθυμεί τη διατήρηση των νυχιών του σε  μουσείο. Ο Τσιλάλ έκανε εμφανίσεις με νύχια του στη ρυμούλκηση, όπως το καμέο (με συνημμένα τα νύχια) στην ταινία *Jackass 2.5*.

Στις 11 Ιουλίου 2018, ο Τσιλάλ έκοψε τα νύχια του με ηλεκτρικό εργαλείο στο μουσείο Ripley's Believe It or Not! στη Νέα Υόρκη, όπου θα εκτεθούν τα νύχια του.

Δείτε επίσης
------------

* Λι Ρέντμοντ, η οποία κατείχε το ρεκόρ για τα μακρύτερα νύχια και στα δύο χέρια.

Παραπομπές
----------

1. ↑  Swatman, Rachel (29 September 2015). «Check out the longest fingernails ever in Shridhar Chillal's Record Holder Profile Video» (στα English). *Guinness World Records*.. Ανακτήθηκε στις 5 December 2015.
2. ↑  Harding, Luke (11 December 2000). «Record fingernails go under the hammer» (στα English). *The Guardian* (New Delhi).. Ανακτήθηκε στις 5 December 2015.
3. ↑  Mahdawi, Arwa (12 July 2018). «Nails in the coffin: man with world's longest fingernails finally cuts them off» (στα English). *The Guardian* (New York).. Ανακτήθηκε στις 12 July 2018.
Μελομακάρονα
Το **μελομακάρονο** είναι ελληνικό γλύκισμα που παρασκευάζεται βασικά από αλεύρι, σιμιγδάλι, λάδι, χυμό πορτοκαλιού και μέλι. Κατατάσσεται όπως και οι κουραμπιέδες στα πατροπαράδοτα εθνικά γλυκίσματα που θεωρούνται απαραίτητα σε κάθε ελληνική οικία ιδιαίτερα την περίοδο των Χριστουγέννων. Kαθιερώθηκε ως γλύκισμα του Δωδεκαημέρου, κυρίως από τους Μικρασιάτες Έλληνες και με το όνομα «φοινίκια».

Τυπικά συστατικά των μελομακάρονων είναι το αλεύρι και το σιμιγδάλι, ζάχαρη, ξύσμα ή και χυμός πορτοκαλιού, κονιάκ, κανέλα και άλλα αρωματικά, λάδι, μέλι και νερό.

Παραπομπές
----------

1. ↑  Οι μικρασιατικές ρίζες του κουραμπιέ και του μελομακάρονου - άρθρο Ένωσης Μικρασιατών Φοιτητών

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **μελομακάρονο**  |
Η **Μαρία της Μασοβίας**, πολων.: *Maria mazowiecka* (1408/15 – 14 Φεβρουαρίου 1454) έγινε με τον γάμο της δούκισσα της Πομερανίας και αντιβασίλισσα της Πομερανίας από το 1446 έως το 1449.

Βιογραφία
---------

Ήταν η 6η κόρη του Σιεμόβιτ Δ΄ δούκα της Μασοβίας και της Αλεξάνδρας, κόρης του Aλγκίρντας, μεγάλου δούκα της Λιθουανίας και αδελφή του βασιλιά Βλαντίσλαβ Β΄ Γιαγκιέλο της Πολωνίας.

Στο Πόζναν στις 24 Ιουνίου 1432, η Μαρία παντρεύτηκε τον Μπόγκισλαβ Θ΄ δούκα της Πομερανίας - Βόλγκαστ - Σλουπσκ στο Στάργκραντ, εξάδελφο και κληρονόμο του Έρικ της Πομερανίας, βασιλιά της Δανίας, της Νορβηγίας και της Σουηδίας. Ο γάμος ενίσχυσε τη συμμαχία μεταξύ του Μπόγκισλαβ Θ΄ και του βασιλιά Βλάντισλαβ Β΄ Γιαγκιέλο ενάντια στο Τευτονικό Τάγμα, και ως αποτέλεσμα οι Τεύτονες ιππότες έχασαν τη γη, που τους συνέδεε με τη Γερμανία. Γι' αυτό, το Τάγμα προσπαθούσε να αποτρέψει τον γάμο, έτσι ο Μπόγκισλαβ Θ΄ έπρεπε να φτάσει στο Πόζναν ντυμένος σαν προσκυνητής.

Μετά το τέλος τού συζύγου της στις 7 Δεκεμβρίου 1446, η Μαρία έγινε αντιβασίλισσα των περιοχών του μέχρι το 1449, όταν ο άνδρας κληρονόμος, ο πρώην βασιλιάς Έρικ, επέστρεψε στην εξουσία των περιοχών του, αφού εκθρονίστηκε από τα τρία βασίλειά του.

Η Μαρία απεβίωσε στις 14 Φεβρουαρίου 1454. Τάφηκε στο παρεκκλήσιο του κάστρου Σλουπσκ. Κατά τη διάρκεια ανακαίνισης το 1788 η σαρκοφάγος της βρέθηκε, και κάηκε.

Οικογένεια
----------

Παντρεύτηκε τον Μπόγκισλαβ Θ΄ δούκα της Πομερανίας και απέκτησε τα εξής τέκνα:

* Σοφία (1435 – 24 Αυγούστου 1497), παντρεύτηκε τον Έρικ Β΄ δούκα της Πομερανίας.
* Αλεξάνδρα (π. 1437 – 17 Οκτωβρίου 1451  ), αρραβωνιάστηκε το 1446 με τον Αλβέρτο Γ΄ Αχιλλέα μάργραβο του Βρανδεμβούργου.
* μία κόρη, που απεβ. νεαρή (π. πριν της 30ης Νοεμβρίου 1449).

Σημειώσεις
----------

1. ↑  E. Rymar, *Rodowód książąt pomorskich*, Szczecin 2005, p. 349.
2. ↑  Others sources placed her death in 1450. See: J. W. Szymański: *Książęcy ród Gryfitów*, Goleniów – Kielce 2006, p. 40.
3. ↑  E. Rymar, *Rodowód książąt pomorskich*, Szczecin 2005, pp. 347-349.

Βιβλιογραφικές αναφορές
-----------------------

* M. Wilamowski: *Maria*, [στο:] K. Ożóg, S. Szczur (επιμ.): *Piastowie.* *Leksykon biograficzny*, Kraków 1999, σελ. 325.
Ο **Γιάνε Χάκινεν** (γεννημένος στις 11 Απριλίου 1976) είναι Φινλανδός παλαίμαχος διεθνής αθλητής της πετοσφαίρισης. Έχει ύψος 204εκ και αγωνιζόταν στη θέση του κεντρικού.

Καριέρα
-------

Ο Γιάνε Χάκινεν έκανε τα πρώτα του βήματα στο χώρο του βόλλευ στην τοπική Καγιαάνι, ενώ υπέγραψε το πρώτο του επαγγελματικό συμβόλαιο με τη φινλανδική Ραίσιον Λοίμου. Στην ομάδα της Φινλανδίας παρέμεινε από το 1993 μέχρι το 1998 κατακτώντας μάλιστα το Πρωτάθλημα Φινλανδίας του 1997.

Την περίοδο 1998-99 αγωνίστηκε στην Ισπανική Λας Πάλμας Γκραν Κανάρια, χωρίς ωστόσο να καταφέρει να κατακτήσει κάποιο τίτλο.

Την περίοδο 2000-01 αγωνίστηκε στην ιταλική Κάππα Τορίνο, ενώ την αμέσως επόμενη περίοδο αγωνίστηκε στον Ολυμπιακό Πειραιώς, ομάδα της Ελλάδος.

Το 2002 επέστρεψε στην Ιταλία και υπέγραψε μονοετές συμβόλαιο συνεργασίας με τη Σίρα Ανκόνα.

Την περίοδο 2003-04 αγωνίστηκε στην Αυστριακή Χοτβόλλευς Βιέννης, με την οποία κατέκτησε το Πρωτάθλημα Αυστρίας του 2004.

Τη διετία 2004-06 αγωνίστηκε στην Ιταλία και συγκεκριμένα στις Μπολτσάνο Βόλλευ (2004-05) και Πρίσμα Ταράντο (2005-06).

Από το 2006 και μέχρι σήμερα το 2011, ο Γιάνε Χάκινεν αγωνίστηκε στην Πολωνική Σκρα Μπελτσατόφ, με την οποία κατέκτησε 3 Πρωταθλήματα Πολωνίας (2007, 2008, 2009) και 2 Κύπελλα Πολωνίας (2007, 2009).

Διεθνείς συμμετοχές
-------------------

Ο Γιάνε Χάκινεν πραγματοποίησε το ντεμπούτο του στην εθνική ομάδα της χώρας του το 1993 με αντίπαλο την Κροατία σε αγώνα της προκριματικής φάσης του Παγκοσμίου Κυπέλλου.

Από το 1993 έχει πραγματοποιήσει πάνω από 200 εμφανίσεις με την εθνική ομάδα πετοσφαίρισης της Φινλανδίας.

Μεταξύ άλλων, έχει συμμετάσχει στο Ευρωπαικό Πρωτάθλημα πετοσφαίρισης του 2007.

Τίτλοι
------

* 1 Πρωτάθλημα Φινλανδίας: 1997
* 1 Πρωτάθλημα Αυστρίας: 2004
* 3 Πρωταθλήματα Πολωνίας: 2007, 2008, 2009
* 2 Κύπελλα Πολωνίας: 2007, 2009

Πηγές
-----

*
Η **Ειρήνη Μερκούρη** (πραγματικό όνομα: **Ειρήνη Χαλιλοπούλου**) (Αθήνα, 26 Μαΐου 1981) είναι Ελληνίδα λαϊκή τραγουδίστρια με τσιγγάνικη καταγωγή.

Βιογραφία
---------

Γεννήθηκε στην Αθήνα στις 26 Μαΐου 1981. Κατάγεται από μουσική οικογένεια (από Ρομά γονείς) και από μικρή ηλικία ασχολήθηκε με το τραγούδι. Έπειτα από επιτυχή συμμετοχή της σε διαγωνισμό ταλέντων, υπέγραψε συμβόλαιο με τη δισκογραφική εταιρεία Sony Music. To 2001 κυκλοφόρησε το πρώτο προσωπικό της άλμπουμ, με τίτλο *"Να φυσάει η Άνοιξη"*, στo οποίο περιλαμβάνεται και το ντουέτο με τον Αντώνη Ρέμο, *"Δυο μας"*. Το 2003 κυκλοφόρησε το άλμπουμ με τίτλο *"Μείνε μαζί μου απόψε"*, ενώ το 2004 ακολούθησε ο δίσκος *"Παλίρροια"* και στη συνέχεια, το 2005, το άλμπουμ *"Άνετα*". Τον Ιανουάριο του 2008, η Ειρήνη Μερκούρη κυκλοφόρησε το cd single με τίτλο *"Ναι"*.

Παραπομπές
----------

1. 1 2 3  (Ιαπωνικά) *Orientaru Jipushī: Oto, Odori, Zawameki (2008 edition)*. Seidosha. Τόκιο. 10  Αυγούστου 2008. Ανακτήθηκε στις 12  Σεπτεμβρίου 2021. ISBN-13 978-4-7917-6429-7.
2. ↑  GreekDiscography. «GreekDiscography». *www.GreekDiscography.gr*. Ανακτήθηκε στις 22 Φεβρουαρίου 2024.
3. ↑  «Ειρήνη Μερκούρη: «Η γιαγιά μου έστηνε τσαντίρι έξω από τη βίλα του γιου της»». Αρχειοθετήθηκε από το πρωτότυπο στις 7 Νοεμβρίου 2017.

Εξωτερικοί σύνδεσμοι
--------------------

* Συνέντευξη της καλλιτέχνιδας
* Βιογραφία στο Mad TV
Η **Αγία Λυδία η Φιλιππησία** είναι Μικρασιάτισσα Αγία της Ορθόδοξης και της Καθολικής Εκκλησίας.

Το Βαπτιστήριο-Ναός της Αγίας Λυδίας, δίπλα στο Ζυγάκτη ποταμό όπου βαπτίσθηκε η Αγία (κοντά στους αρχαίους Φιλίππους).
Η Λυδία ήταν έμπορος πορφύρας από τα Θυάτειρα της Μικράς Ασίας. Διέμενε στους Φιλίππους της Μακεδονίας, όπου κατηχήθηκε και βαπτίστηκε στις όχθες του ποταμού Ζυγάκτη μαζί με όλη την οικογένειά της από τον Απόστολο Παύλο (Πράξεις των Αποστόλων, κεφ. 16). Αποτέλεσε την πρώτη Ευρωπαία Χριστιανή, καθώς ήταν η πρώτη που βαπτίσθηκε επί ευρωπαϊκού εδάφους.

Η μνήμη της τιμάται στις 20 Μαΐου από την Ορθόδοξη Εκκλησία και στις 3 Αυγούστου από την Καθολική Εκκλησία.

Ναοί αφιερωμένοι σε αυτήν υπάρχουν στον οικισμό Λυδία Καβάλας (Ιερό Προσκύνημα Βαπτιστήριο Αγίας Λυδίας της Φιλιππησίας), αλλά και στην Ασπροβάλτα.

Αναφορές
--------

1. ↑  *Τσεχική Εθνική Βάση Δεδομένων Καθιερωμένων Όρων*. uk20231205282. Ανακτήθηκε στις 24  Ιανουαρίου 2024.
2. ↑  (αρχαία ελληνικά) *Πράξεις των Αποστόλων*.
3. ↑  (αρχαία ελληνικά) *Πράξεις των Αποστόλων*.
4. ↑  *Τσεχική Εθνική Βάση Δεδομένων Καθιερωμένων Όρων*. uk20231205282. Ανακτήθηκε στις 25  Ιανουαρίου 2024.
5. ↑  Η ιστορία των Μικρασιατών στη Μεγάλη Βρετανία και η Εκκλησία των Θυατείρων
6. ↑  Εορτολόγιο αγίων από Λ

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 130931422
* GND: 119089734
* NKC: uk20231205282

 |

 |
**Η Λουίζα-Κοντεσίνα-Ρομόλα**, ιταλ.: *Luisa Contessina Romola di Lorenzo de' Medici*, γνωστή ως Λουιτζία, ιταλ.: **Luigia**, (1477 – 1488) από τον Οίκο των Μεδίκων ήταν Ιταλίδα ευγενής.

Βιογραφία
---------

Ήταν το όγδοο τέκνο, και η τέταρτη κόρη τού Λαυρέντιου το υΜεγαλοπρεπούς των Μεδίκων και της Κλαρίσας Ορσίνι, κόρης τού Τζάκοπο Ορσίνι, κυρίου Μοντεροτόντο και Μπρατσιάνο.  Επρόκειτο να παντρευτεί με τον αρραβωνιαστικό της Τζοβάνι τον Ποπολάρο, 3ο εξάδελφό της και γιο τού Πιερφραντσέσκο του Πρεσβύτερου, αλλά αυτή απεβίωσε το 1488 σε ηλικία 11 ετών.

1. ↑  Tomas, Natalie R. (2003). *The Medici Women: Gender and Power in Renaissance Florence*. Aldershot: Ashgate Publishing. σελ. 7,21. ISBN 0754607771.
2. ↑  Hollingsworth, Mary (5 Οκτωβρίου 2017). *The Medici*. Head of Zeus Ltd. σελίδες 168, 176. ISBN 9781786691514.
Το **κτίριο Βάιλερ** βρίσκεται στη συνοικία Μακρυγιάννη. Οι εργασίες κατασκευής του κτιρίου ολοκληρώθηκαν το 1836. Απέναντί του δεσπόζει το κτίριο του Νέου Μουσείου της Ακρόπολης, ενώ στο προαύλιο υπάρχει ο αρχαιολογικός χώρος Μακρυγιάννη. Το κτίριο τελεί υπό τη δικαιοδοσία των διαδόχων φορέων του Υπουργείου Πολιτισμού, που το ανέλαβε το 1978. Σήμερα το μέγαρο φιλοξενεί υπηρεσίες της Εφορείας Αρχαιοτήτων Πόλης Αθηνών, όπως το Κέντρο Μελετών Ακροπόλεως.

Με την ολοκλήρωση των εργασιών οικοδόμησης, χρησιμοποιήθηκε ως στρατιωτικό νοσοκομείο, έως και το 1918. Το μέγαρο Βάιλερ, εκ του Βαυαρού υπολοχαγού του μηχανικού Βίλχεμ φον Βάιλερ (Wilhelm von Weiler), αρχιτέκτονα του κτιρίου, υπέστη υλικές ζημιές εξ αιτίας πυρκαγιάς το 1849. Το μέγαρο ανακαινίστηκε το 1899, ενώ κατά το 1920 περιήλθε στο Ταμείο Εθνικής Άμυνας. Την επόμενη δεκαετία και συγκεκριμένα το 1930, εγκαταστάθηκε εκεί δύναμη Χωροφυλακής, ενώ από το 1938, στο κτίριο έδρευε το Σύνταγμα Χωροφυλακής Μακρυγιάννη.

Κατά την περίοδο των Δεκεμβριανών, το 1944, στη συνοικία Μακρυγιάννη διεξήχθησαν σφοδρές μάχες μεταξύ των δυνάμεων της Χωροφυλακής που βρισκόταν εντός του στρατώνα και του ΕΛΑΣ. Εξαιτίας της μάχης, προκλήθηκαν στο κτίριο υλικές ζημιές, οι οποίες είναι ορατές μέχρι και σήμερα.

Τη δεκαετία του 1980, έγιναν εργασίες συντήρησης. Έπειτα από τριάντα χρόνια, το 2010, κατόπιν απόφασης του Κεντρικού Συμβουλίου Νεωτέρων Μνημείων, δεν προστέθηκε σοβάς κατά τις εργασίες επισκευής.

Παραπομπές
----------

1. ↑  www.eie.gr/archaeologia/gr/arxeio\_more.aspx?id=163.
2. ↑  Στα υπόγεια του κτιρίου Βάιλερ greekarchitects.gr
3. ↑  Κτίριο Βάιλερ Αρχειοθετήθηκε 2017-01-03 στο Wayback Machine. athensattica.gr
4. 1 2  Κτήριο Βάιλερ: ο αφανής συγκάτοικος του Μουσείου Ακροπόλεως Αρχειοθετήθηκε 2016-11-11 στο Wayback Machine. enetpress.gr
5. ↑  Διχάζει η αποκατάσταση του κτιρίου Βάιλερ, μάρτυρα των Δεκεμβριανών του '44 news.in.gr

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2014-08-15 στο Wayback Machine.
Ο **Ελευθέριος Τσομάκης** (1944-1974) ήταν Έλληνας αξιωματικός του του Πολεμικού Ναυτικού από την Καλλιθέα Αττικής που έχασε τη ζωή του στις 20 Ιουλίου του 1974 κατά τη διάρκεια της τουρκικής εισβολής στην Κύπρο.

Βιογραφία
---------

Ο Ελευθέριος Τσομάκης γεννήθηκε το 1944 και το 1961 εισήχθηκε στη Σχολή Ναυτικών Δοκίμων από την οποία αποφαίτησε ως Σημαιοφόρος. Το 1973 μετατέθηκε στην Κύπρο με το βαθμό του Υποπλοίαρχου και ανέλαβε διοικητής της ναυτικής βάσης της Κερύνειας.

Το καλοκαίρι του 1974, στο λιμάνι της Κερύνειας στάθμευαν οι τορπιλάκατοι Τ-1 και Τ-3 κλάσης P4 του Ναυτικού της Εθνικής Φρουράς.
Το ξημέρωμα της 20 Ιουλίου οι δύο τορπιλάκατοι διατάχθηκαν να βγουν στα ανοικτά της θάλασσας με αποστολή να επιτεθούν με τις τορπίλες τους στην τουρκική αποβατική νηοπομπή. Οι τορπιλάκατοι ήταν παρωχημένης τεχνολογίας, με περιορισμένο οπλισμό επιφανείας και μπορούσαν να εκτοξεύσουν τορπίλες μόνο εκ των όπισθεν, γεγονός που τις έφερνε σε εξαιρετικά ευάλωτη θέση έναντι της τουρκικής δύναμης.
Παρότι γνώριζαν ότι πρόκειται για μια πολύ ριψοκίνδυνη αποστολή με μηδαμινές πιθανότητες επιτυχίας, οι κυβερνήτες των τορπιλακάτων απέπλευσαν. Κυβερνήτης της Τ-3 ήταν ο Τσομάκης. Η αποστολή χαρακτηρίστηκε ως επιχείρηση αυτοκτονίας λόγω της παντελούς απουσίας κάλυψης από τη θάλασσα ή τον αέρα. 

Οι τορπιλάκατοι ήταν εύκολοι στόχοι για τα τουρκικά πολεμικά αεροσκάφη τα οποία βομβάρδισαν αρχικά την τορπιλάκατο Τ-1 προξενώντας της σοβαρές βλάβες και αχρηστεύοντας το πηδάλιό της. Ακυβέρνητο, το σκάφος προσάραξε στην παραλία Καράκουμι ανατολικά της Κερύνειας. Ο Τσομάκης με συνεχείς ελιγμούς έφερε την Τ-3 σε απόσταση αναπνοής από τα τουρκικά πλοία. Ωστόσο, την ώρα που ετοιμαζόταν να βάλλει εναντίον τους, το σκάφος του χτυπήθηκε από τις βολές ενός τουρκικού αντιτορπιλικού και από βόμβες ενός τουρκικού μαχητικού. Οκτώ από τα εννέα μέλη του πληρώματος έχασαν τη ζωή τους και μόνο ο αρχικελευστής Διονύσιος Μαγέτος κατάφερε μετά από μεγάλη προσπάθεια να βγει στη στεριά κολυμπώντας.

Μετά θάνατο
-----------

Ο Ελευθέριος Τσομάκης προήχθηκε μετά θάνατο σε Αντιναύαρχο. Προτομή του Τσομάκη υπάρχει στον περίβολο του Ναυτικού Μουσείου ενώ η Ναυτική Διοίκηση Κύπρου έδωσε το όνομά του σε ένα περιπολικό σκάφος της.

Δείτε επίσης
------------

* Στρατιωτικές επιχειρήσεις κατά τη διάρκεια της τουρκικής εισβολής στην Κύπρο
* Ελευθέριος Χανδρινός

Παραπομπές
----------

1. ↑  Δημήτριος Μάνος. *Λήψη αποφάσεων Case Study, οι πολεμικές επιχειρήσεις στην Κύπρο το 1974*[*νεκρός σύνδεσμος*], Διατριβή, Σχολή Εθνικής Άμυνας, 2014.
2. ↑  Κωνσταντίνος Δημητριάδης, *Αυτοί που τίμησαν την στολή τους, Κύπρος 1974*, 2017.

Εξωτερικοί σύνδεσμοι
--------------------

* Ο «άγνωστος» ήρωας Ελευθέριος Τσομάκης]
* Διοίκηση Ναυτικού Κύπρου: Από την συγκρότηση στις προκλήσεις του μέλλοντος Αρχειοθετήθηκε 2021-09-01 στο Wayback Machine.
Θερμόμετρο με κλίμακα Κελσίου (εσωτερικά) και Φαρενάιτ (εξωτερικά).
  Χώρες που χρησιμοποιούν Κλίμακα Φαρενάιτ.
  Χώρες που χρησιμοποιούν και τις δύο κλίμακες.
  Χώρες που χρησιμοποιούν Κλίμακα Κελσίου.
Η **Κλίμακα Φαρενάιτ** είναι κλίμακα μέτρησης της θερμοκρασίας και ονομάστηκε έτσι προς τιμήν του Γερμανού φυσικού Γαβριήλ Φαρενάιτ (1686–1736), που την πρότεινε το 1724. Σήμερα έχει σχεδόν αντικατασταθεί από την Κλίμακα Κελσίου, πλην όμως χρησιμοποιείται σε περιορισμένους, μη επιστημονικούς σκοπούς, στις Ηνωμένες Πολιτείες και σε ελάχιστες ακόμα χώρες όπως η Λιβερία και η Μπελίζ.

Υπάρχουν διάφορες εκδοχές σχετικά με το πως προέκυψε η κλίμακα. Ως προς το μηδέν (0 °F), ορίστηκε το σημείο παγώματος (πήξη) ενός διαλύματος άρμης, αποτελούμενου από ίσα μέρη πάγου, νερού και αλατιού. Η θερμοκρασία αυτή αντιστοιχούσε στους -18 βαθμούς Κελσίου. Προσδιορίστηκε επίσης το σημείο παγώματος του νερού (32 °F) καθώς και της μέσης θερμοκρασίας του ανθρώπινου σώματος (96 °F, περίπου 2,6 °F πιο κάτω από τη σημερινή τιμή, εξαιτίας μεταγενέστερης αναπροσαρμογής της κλίμακας). Στην κλίμακα Φαρενάιτ το σημείο πήξης του νερού είναι οι 32 βαθμοί Φαρενάιτ (°F) και το σημείο βρασμού του οι 212 (°F) (σε κανονική πάντα ατμοσφαιρική πίεση), χωρίζοντας έτσι τα δύο σημεία αναφοράς κατά 180 βαθμούς. Συνεπώς, ένας βαθμός της κλίμακας Φαρενάιτ ισούται με το 1/180 του διαστήματος μεταξύ πήξης και βρασμού. Το αντίστοιχο διάστημα στην κλίμακα Κελσίου είναι 100 βαθμοί. Έτσι το διάστημα 1 βαθμού Φαρενάιτ είναι διάστημα 5/9 του ενός βαθμού Κελσίου. Οι δύο κλίμακες έχουν κοινό σημείο στους -40 βαθμούς (δηλαδή -40 °F και -40 °C αναπαριστούν την ίδια θερμοκρασία).

Το απόλυτο μηδέν στην κλίμακα Φαρενάιτ είναι οι −459,67 °F (−273,15 °C). Η κλίμακα Ράνκιν (R) φτιάχτηκε με την ίδια διαβάθμιση της κλίμακας Φαρενάιτ, έτσι ώστε το απόλυτο μηδέν να είναι 0 R.

Η μετατροπή βαθμών από την κλίμακα Κελσίου στην κλίμακα Φαρενάιτ, γίνεται με τη βοήθεια της σχέσης: my name is jeff

[°C] × {\displaystyle {\tfrac {9}{5}}} + 32 = [°F]  

και αντιστρόφως

([°F] − 32) × {\displaystyle {\tfrac {5}{9}}} =[°C]

Δείτε επίσης
------------

* Κλίμακα Κελσίου
* Κλίμακα Κέλβιν

Παραπομπές
----------

1. ↑   «Belize Weather Bureau». Ανακτήθηκε στις 9 Μαΐου 2008.
Ο **Μπαρτολομέο Α΄ ντελα Σκάλα**, ιταλ.: *Bartolomeo I della Scala* (απεβ. 7 ή 8 Μαρτίου 1304) ήταν κύριος της Βερόνας από το 1301, μέλος της οικογένειας Σκαλίτζερι και προστάτης του Δάντη, κατά την εξορία του από τη Φλωρεντία.

Βιογραφία
---------

Ως γιος τού Aλμπέρτο Α΄ ντελα Σκάλ, ο Μπαρτολομέο Α΄ τον διαδέχθηκε μετά το τέλος του το 1301. Είχε νυμφευτεί το 1291 την Κονστάντσα της Αντιόχειας, κόρη του Κορράδου της Αντιόχειας.

Ο Μπαρτολομέο απεβίωσε το 1304. Τον διαδέχθηκε ο αδελφός του Αλμποίνο Α΄.

Βιβλιογραφικές αναφορές
-----------------------

1. ↑  «Della Scala family | Italian family». *Encyclopedia Britannica* (στα Αγγλικά). Ανακτήθηκε στις 17 Μαΐου 2020.

* A. Castagnetti, GM Varanini, Il Veneto nel medioevo: Le signorie trecentesche, Βερόνα, Banca Popolare di Verona, 1995.
Η **Τζόαν Κιούζακ** (*Joan Mary Cusack*, 11 Οκτωβρίου 1962) είναι Αμερικανίδα ηθοποιός και κωμικός. Έλαβε υποψηφιότητες για Όσκαρ Β' Γυναικείου Ρόλου για την συμμετοχή της στην κωμωδία-δράμα *Εργαζόμενο κορίτσι* (1988) και της ρομαντικής κωμωδίας *In & Out* (1997) καθώς και μια υποψηφιότητα για Χρυσή Σφαίρα Β' Γυναικείου Ρόλου για την ερμηνεία της στην τελευταία ταινία. Χάρισε την φωνή της στο *Toy Story* και στο *Chicken Little*.

Η Κιούζακ ήταν μέλος του κωμικού σκετς *Saturday Night Live* από το 1985 έως το 1986. Πρωταγωνίστησε στο δράμα/κωμωδία *Shameless* ως Σίλα Τζάκσον, έναν ρόλο για τον οποίο έλαβε πέντε συνεχόμενες υποψηφιότητες για βραβείο Έμμυ, κερδίζοντας για πρώτη φορά το 2015. Είναι η αδερφή της ηθοποιού Ανν Κιούζακ και του ηθοποιού Τζον Κιούζακ.

Η Κιούζακ γεννήθηκε στις 11 Οκτωβρίου 1962 στην Νέα Υόρκη και μεγάλωσε στο Ιλινόι. Η μητέρα της, Ανν Πόλα "Νάνσυ" Κιούζακ, είναι καθηγήτρια μαθηματικών και πολιτική ακτιβίστρια. Ο πατέρας της, Ντικ Κιούζακ (1925-2003), ήταν ηθοποιός και κινηματογραφιστής ενώ και τα δυο αδέρφια της, Ανν (γενν. 1961) και Τζον (γενν. 1966) είναι επίσης ηθοποιοί. Η οικογένειά της έχει ιρλανδική και αμερικανική καταγωγή ενώ έχει ασπαστεί τον καθολικισμό. Η Κιούζακ είναι απόφοιτη του Πανεπιστημίου του Ουισκόνσιν (1984).

Παραπομπές
----------

1. ↑  *CONOR.SI*. 48135779.
2. ↑  www.theatreworldawards.org/past-recipients.html.
3. ↑  «Joan Cusack biography and filmography | Joan Cusack movies». *Tribute* (στα Αγγλικά). Ανακτήθηκε στις 13 Απριλίου 2021.
4. ↑  «Entertainment Weekly» (στα αγγλικά). *Wikipedia*. 2021-01-04. .

Εξωτερικοί σύνδεσμοι
--------------------

* Πολυμέσα σχετικά με το θέμα  Joan Cusack στο Wikimedia Commons
* Τζόαν Κιούζακ στην IMDb
* Sac Ticket: Joan Cusack

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 19877967
* LCCN: n92054235
* ISNI: 0000 0000 8904 8780
* GND: 1061515052
* SUDOC: 060816155
* BNF: cb14011268b (data)
* MusicBrainz: 2b89e878-9821-4b8e-9403-0197d1a63c86
* NKC: xx0067046
* BNE: XX1366416

 |

 |
Ο **Κώστας Κολομητρούσης** (Λάρισα, 30 Μαρτίου 1964) είναι Έλληνας πρώην διεθνής ποδοσφαιριστής, γεννημένος στις 30 Μαρτίου 1964 στη Λάρισα, ο οποίος αγωνιζόταν ως αμυντικός.

Καριέρα
-------

### Σε συλλογικό επίπεδο

Έκανε τα πρώτα του ποδοσφαιρικά βήματα με τη φανέλα της Α.Ε.Λ. με την οποία αγωνίστηκε συνολικά επί μία επταετία, το διάστημα μεταξύ 1983-1990. Κορυφαίες του στιγμές στον θεσσαλικό σύλλογο υπήρξαν η κατάκτηση του κυπέλλου Ελλάδας το 1985, επικρατώντας στον τελικό του ΠΑΟΚ 4-1, καθώς και του πρωταθλήματος της περιόδου 1987-1988.

Το 1990 μεταγράφηκε στον Άρη Θεσσαλονίκης, όπου παρέμεινε τρία χρόνια, καταγράφοντας 77 παρουσίες και 7 τέρματα στο πρωτάθλημα. Τον Δεκέμβριο του 1993 επέστρεψε στη Λάρισα, όπου παρέμεινε ως το 1996, για να ακολουθήσει ο Απόλλων Λάρισας, με τη φανέλα του οποίου αποσύρθηκε από την ενεργό δράση το 1998, σε ηλικία 34 ετών.

### Στην Εθνική Ελλάδας

Το ντεμπούτο του με την Ελλάδα πραγματοποιήθηκε στις 17 Ιανουαρίου 1986, στην εκτός έδρας νικηφόρα με 1-0 φιλική αναμέτρηση εναντίον του Κατάρ, υπό τις οδηγίες του Μίλτου Παπαποστόλου. Με τη γαλανόλευκη φανέλα είχε συνολικά 16 συμμετοχές, την περίοδο 1986-1988.

Πηγές
-----

* Η καριέρα του Κώστα Κολομητρούση στο national-football-teams
* Το προφίλ του Κώστα Κολομητρούση στο transfermarkt
* Που είναι τώρα, www.balleto.gr

Παραπομπές
----------
Συντεταγμένες: 43°4′31″N 89°24′35″W﻿ / ﻿43.07528°N 89.40972°W﻿ / 43.07528; -89.40972

Το **Πανεπιστήμιο του Ουισκόνσιν στο Μάντισον** (αγγλ. *University of Wisconsin–Madison*, γνωστό και απλώς ως *University of Wisconsin*, *UW*, *UW–Madison*) είναι δημόσιο πανεπιστήμιο με έμφαση στην έρευνα, που βρίσκεται στην πόλη Μάντισον, πρωτεύουσα της Πολιτείας Ουισκόνσιν των ΗΠΑ. Ιδρύθηκε το έτος που το Ουισκόνσιν ανακηρύχθηκε πολιτεία, το 1848, και αποτελεί το «επίσημο» πολιτειακό πανεπιστήμιό του και τη «ναυαρχίδα» του Συστήματος του Πανεπιστημίου του Ουισκόνσιν, που περιλαμβάνει πανεπιστημιοπόλεις σε αρκετές πόλεις. Είναι το παλαιότερο δημόσιο πανεπιστήμιο του Ουισκόνσιν και παραμένει το μεγαλύτερο. Η κύρια πανεπιστημιόπολή του, εκτάσεως 3.780 στρεμμάτων, που βρίσκεται στις όχθες της Λίμνης Μεντότα, περιέχει τέσσερα Εθνικά Ιστορικά Τοπόσημα. Επιπλέον αυτής της εκτάσεως, το ίδρυμα έχει στην ιδιοκτησία του έναν ιστορικό δενδοκομικό κήπο 4.860 στρεμμάτων, που ιδρύθηκε το 1932, 6,5 χιλιόμετρα νοτίως της κυρίως πανεπιστημιόπολης.

Η δομή του Πανεπιστημίου περιλαμβάνει 20 σχολές και κολέγια. Το ίδρυμα χορηγεί πτυχία σε 136 γνωστικά πεδία, μεταπτυχιακά διπλώματα master σε 148 πεδία και διδακτορικά σε 120 πεδία. Το Πανεπιστήμιο του Ουισκόνσιν στο Μαντισον αποτελεί μείζονα παράγοντα της οικονομίας του Ουισκόνσιν ως ο μέγιστος εργοδότης στην πολιτεία, με περισσότερους από 21.600 εργαζόμενους.

Το Πανεπιστήμιο του Ουισκόνσιν στο Μαντισον είναι ένα από τα πανεπιστήμια «Public Ivy» των ΗΠΑ, δηλαδή ένα από τα δημόσια πανεπιστήμια που είναι ικανά να προσφέρουν συγκρίσιμη φοιτητική εμπειρία και ακαδημαϊκή αριστεία με εκείνες των κορυφαίων ιδιωτικών πανεπιστημίων (Ivy League).

Παραπομπές
----------

1. ↑  «National Historic Landmarks Survey» (PDF). National Park Service. Αρχειοθετήθηκε (PDF) από το πρωτότυπο στις 21 Φεβρουαρίου 2017. Ανακτήθηκε στις 26 Μαρτίου 2017.
2. ↑  «UW Arboretum». University of Wisconsin–Madison. Αρχειοθετήθηκε από το πρωτότυπο στις 10 Δεκεμβρίου 2018. Ανακτήθηκε στις 9 Δεκεμβρίου 2018.
3. ↑  «Academics». University of Wisconsin. Αρχειοθετήθηκε από το πρωτότυπο στις 12 Σεπτεμβρίου 2015. Ανακτήθηκε στις 16 Σεπτεμβρίου 2015.
4. 1 2  «Meet the record-breaking Class of 2022». University of Wisconsin–Madison. Αρχειοθετήθηκε από το πρωτότυπο στις 2 Οκτωβρίου 2018. Ανακτήθηκε στις 2 Οκτωβρίου 2018.
5. ↑  «Patch». Patch. 24 Απριλίου 2018. Αρχειοθετήθηκε από το πρωτότυπο στις 23 Νοεμβρίου 2018. Ανακτήθηκε στις 22 Νοεμβρίου 2018.
6. ↑  Greene, Howard R.· Greene, Matthew W. (2001). *The public ivies: America's flagship public universities* (1st έκδοση). New York: Cliff Street Books. ISBN 978-0060934590.

Εξωτερικοί σύνδεσμοι
--------------------

* Πολυμέσα σχετικά με το θέμα  University of Wisconsin-Madison στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138019887
* LCCN: n80126277
* ISNI: 0000 0001 2167 3675
* GND: 39668-0
* SUDOC: 02789763X
* BNF: cb11984075c (data)
* BIBSYS: 90239815
* ULAN: 500302305
* NLA: 35965209
* NKC: ko2003162162
* BNE: XX109973
* CiNii: DA01453769

 |

 |
Η **Συνάντηση Ευρωπαϊκών Κομμουνιστικών Νεολαιών** (ΣΕΚΝ) είναι μια ετήσια διάσκεψη κομμουνιστικών οργανώσεων νέων από την Ευρώπη. Δημιουργήθηκε για να εντατικοποιήσει την ανταλλαγή εμπειριών μεταξύ των ενώσεων και να αναπτύξει μια κοινή πολιτική αξιολόγηση και δράση σε συγκεκριμένους τομείς. Οι συναντήσεις ξεκίνησαν στις αρχές του 2000 με πρωτοβουλία της Κομμουνιστικής Νεολαίας Ελλάδας και άλλων ευρωπαϊκών κομμουνιστικών νεολαιών. Έκτοτε έχουν "ταξιδέψει" σε όλη την Ευρώπη και έχουν καθιερωθεί ως θεσμός, προάγοντας τη συνεργασία και την αλληλεγγύη των Κομμουνιστικών Νεολαιών με κοινές εκδηλώσεις, ανακοινώσεις, πρωτοβουλίες και ποικίλες μορφές συνεργασίας.

Ανάλογη διάσκεψη, σε ό,τι αφορά τα Κομμουνιστικά και Εργατικά Κόμματα της Ευρώπης, αναπτύχθηκε το 2023 με πρωτοβουλία του ΚΚΕ στην Αθήνα και την συμμετοχή 12 ευρωπαϊκών κομμάτων, με την επωνυμία Ευρωπαϊκή Κομμουνιστική Δράση (ΕΚΔ).

Συναντήσεις
-----------

| Νο | Έτος | Πόλη Διεξαγωγής |
| --- | --- | --- |
| 1 | 2000 | Μαδρίτη |
| 2 | 2003 | Αθήνα |
| 3 | 2004 | Λισαβόνα |
| 4 | 2005 | Κωνσταντινούπολη |
| 5 | 2006 | Πράγα |
| 6 | 2007 | Κωνσταντινούπολη |
| 7 | 2008 | Βαρκελώνη |
| 8 | 2010 | Βρυξέλλες |
| 9 | 2011 | Πράγα |
| 10 | 2014 | Μαδρίτη |
| 11 | 2015 | Φρανκφούρτη |
| 12 | 2016 | Ρώμη |
| 13 | 2017 | Κωνσταντινούπολη |
| 14 | 2018 | Αθήνα |

Δείτε επίσης
------------

* Ευρωπαϊκή Κομμουνιστική Δράση

Παραπομπές
----------

1. ↑  User, Super. «Κομμουνιστική Νεολαία Ελλάδος - 12η συνάντηση ευρωπαϊκών Κομμουνιστικών Νεολαίων». *www.kne.gr*. Αρχειοθετήθηκε από το πρωτότυπο στις 20 Απριλίου 2016. Ανακτήθηκε στις 9 Ιουνίου 2018.
2. ↑  «Ξεκίνησε η 14η Συνάντηση Ευρωπαϊκών Κομμουνιστικών Νεολαιών στην Αθήνα (ΦΩΤΟ)». *902.gr*. 23 Σεπτεμβρίου 2018.
3. ↑  «Ολοκληρώθηκε η Ιδρυτική Συνάντηση της «Ευρωπαϊκής Κομμουνιστικής Δράσης»». *902.gr*. 19 Νοεμβρίου 2023.
Ο **φυλλομετρητής Yandex Browser** είναι δωρεάν και ανοικτού κώδικα πρόγραμμα περιήγησης ιστού που αναπτύχθηκε από τη ρωσική εταιρία αναζήτησης ιστού Yandex. Χρησιμοποιεί μηχανή Blink και βασίζεται στο ανοιχτού κώδικα πρόγραμμα του Chromium. Το πρόγραμμα περιήγησης ελέγχει την ασφάλεια της ιστοσελίδας με το σύστημα ασφαλείας Yandex και ελέγχει τα ληφθέντα αρχεία με το Kaspersky Anti-Virus. O φυλλομετρητής χρησιμοποιεί επίσης την τεχνολογία Turbo του Opera για να επιταχύνει την περιήγηση στο web σε αργές συνδέσεις.

Ο φυλλομετρητής είναι διαθέσιμος για Windows, macOS, Android και iOS. Τον Οκτώβριο του 2014 εισήχθη δοκιμαστική (beta) έκδοση για Linux.

Η Yandex αντιμετωπίζει τον ανταγωνισμό αναζήτησης ιστού στη Ρωσία από τη μηχανή αναζήτησης της Google. Το Google Chrome, το δημοφιλέστερο πρόγραμμα περιήγησης ιστού της Ρωσίας, χρησιμοποιεί την Αναζήτηση Google ως προεπιλεγμένη μηχανή αναζήτησης. Τον Ιούνιο του 2012, ο Mozilla Firefox, ο τρίτος δημοφιλέστερος φυλλομετρητής στον κόσμο, υπέγραψε συμφωνία για να αντικαταστήσει την προεπιλεγμένη μηχανή αναζήτησης Yandex Search με τη μηχανή αναζήτησης της Google. Δεδομένου ότι το "Smartbox" του προγράμματος περιήγησης της Yandex χρησιμοποιεί τη μηχανή αναζήτησης της Yandex ως προεπιλεγμένη, ο φυλλομετρητής θα βοηθήσει τη Yandex να ανταγωνιστεί το μερίδιο της σχετικής αγοράς στη Ρωσία.

Παραπομπές-σημειώσεις
---------------------

1. 1 2  Lunden, Ingrid (1 October 2012). «Yandex Gives Google A One-Two Punch In Russia: A New Browser And App Store For The Local Search Giant». *TechCrunch* (AOL Inc.).. Ανακτήθηκε στις 8 October 2012.
2. ↑  «Reliable protection from viruses». Yandex. Ανακτήθηκε στις 2 Οκτωβρίου 2012.
3. ↑  «Yandex launches its own browser targeting Russian market». Engadget. Ανακτήθηκε στις 2 Οκτωβρίου 2012.
4. ↑  Sneddon, Joey (31 Οκτωβρίου 2014). «Russia's 'Yandex Browser' Launches First Linux Beta, Is No Chrome Clone». *OMG! Ubuntu!*. Ohso Ltd. Ανακτήθηκε στις 21 Απριλίου 2017.
5. 1 2  «New Yandex browser escalates Russia's search-engine wars». Net Prophet. Αρχειοθετήθηκε από το πρωτότυπο στις 14 Ιουλίου 2018. Ανακτήθηκε στις 16 Οκτωβρίου 2012.
6. ↑  «Yandex Starts Own Internet Browser to Challenge Google». Bloomberg Businessweek. Ανακτήθηκε στις 2 Οκτωβρίου 2012.

Εξωτερικοί σύνδεσμοι
--------------------

* Επίσημος ιστότοπος
* Yandex browser mirror